หยาด จับ ฟ้า กดน้ำหวังฆ่า กำจัดลูกสาวจะเอาลูกเขยใน ไฟสิ้นเชื้อ
เป็นเรื่องสุดเลวร้ายของผู้หญิงคนหนึ่งสำหรับนางเอกสาว ฟ้า-ยงวรี ในละคร ไฟสิ้นเชื้อ เมื่อชีวิตต้องอยู่ในกำมือของแม่บุญธรรมอย่าง หยาดทิพย์ ราชปาล ที่จงเกลียดจงชัง ซึ่งก็แย่อยู่แล้ว แต่นี่ยังโดนแม่งาบผัวตัวเองที่เป็นลูกเขยอีกแถมยังลุ่มหลงหนักมาก ถึงขั้นล่าสุดนายแม่จะฆ่าด้วยการจับกดน้ำเมื่อรู้ว่าลูกสาวตั้งท้องฉากนี้จะได้เห็น 2 สาว หยาด กับ ฟ้า ประชันกันทั้งดราม่าและความเซ็กซี่ เพราะต่างคนก็มาในชุดว่ายน้ำ ผกก.เรียกมาซักซ้อมและวางบล็อกกิ้งจนเข้าใจ 2 สาวก็สั่งถ่ายจริง เริ่มจากที่ หยาด ว่ายน้ำเล่นอยู่ก่อน แล้วเรียกให้ ฟ้า ลงมาว่ายน้ำเป็นเพื่อน ฟ้า กลัวน้ำเพราะมีปมในใจตอนเด็ก แต่พอเจอ หยาด จ้องเขม็งก็ไม่กล้าขัดใจ เดินลงน้ำไป หยาด แอบยิ้มมุมปากก่อนจะสั่งให้ ฟ้า เดินมาหาตนและยื่นมือให้ ฟ้า จับก่อนจะเดินพาไปจุดที่น้ำลึกแล้วก็ปล่อยมือ ฟ้า ตกใจตะเกียกตะกายตาลีตาเหลือก หยาด ยังเข้าไปจับ ฟ้า กดให้จมน้ำกะเอาให้ตาย ฟ้า ดิ้นรนพยายามร้องเรียกให้คนช่วย หยาด ยิ้มเหี้ยมด้วยความสะใจ บอกเลย 2 สาว ฟ้า-หยาด เล่นกันจริงจังมาก เพราะ ฟ้า ได้ไฟเขียวแล้ว หยาด เลยเล่นแบบไม่ห่วง ก็ไม่รู้เหมือนกันว่า ฟ้า กินน้ำเข้าไปกี่อึก แต่ตอนถ่ายเสร็จเห็นหน้าดำหน้าแดงทีเดียว (ฮา)มาลุ้นกันว่า ฟ้า จะรอดจากเงื้อมมือนายแม่มั้ย ตามชมคืนวันพุธ-พฤหัสบดีนี้ 20.30 น. ทางช่อง GMM25 และรับชมย้อนหลังทาง Viu.>> อ่านเรื่องย่อนิยายทุกเรื่อง คลิกที่นี่ <<
เป็นเรื่องสุดเลวร้ายของผู้หญิงคนหนึ่งสำหรับนางเอกสาว ฟ้า-ยงวรี ในละคร ไฟสิ้นเชื้อ เมื่อชีวิตต้องอยู่ในกำมือของแม่บุญธรรมอย่าง หยาดทิพย์ ราชปาล ที่จงเกลียดจงชัง
ไฟสิ้นเชื้อ,ฟ้า ยงวรี,หยาดทิพย์ ราชปาล,นิยาย,ช่อง GMM25,ไฟสื้นเชื้อ เรื่องย่อ,ไฟสิ้นเชื้อ EP.11,ละคร